b'\n_START_ARTICLE_\nKyl\xc3\xa4 (elokuva)\n_START_SECTION_\nJuoni\n_START_PARAGRAPH_\nKeskell\xc3\xa4 Pennsylvanian synkki\xc3\xa4 metsi\xc3\xa4 sijaitsee pieni kyl\xc3\xa4 eristyksiss\xc3\xa4 muusta maailmasta. Kyl\xc3\xa4\xc3\xa4 ymp\xc3\xa4r\xc3\xb6iv\xc3\xa4ss\xc3\xa4 mets\xc3\xa4st\xc3\xa4 asustaa kammottavia olentoja, jotka eiv\xc3\xa4t p\xc3\xa4\xc3\xa4st\xc3\xa4 kyl\xc3\xa4l\xc3\xa4isi\xc3\xa4 kulkemaan mets\xc3\xa4n l\xc3\xa4pi. Kyl\xc3\xa4l\xc3\xa4isten ja mets\xc3\xa4n olentojen v\xc3\xa4lill\xc3\xa4 on sopimus; jos kyl\xc3\xa4l\xc3\xa4iset eiv\xc3\xa4t astu mets\xc3\xa4\xc3\xa4n, eiv\xc3\xa4t olennot tule kyl\xc3\xa4\xc3\xa4n. Kyl\xc3\xa4ss\xc3\xa4 v\xc3\xa4ltet\xc3\xa4\xc3\xa4n punaista v\xc3\xa4ri\xc3\xa4, sill\xc3\xa4 se houkuttelee olennot paikalle. Parantaakseen kyl\xc3\xa4n oloja nuori Lucius Hunt suunnittelee rajan ylitt\xc3\xa4mist\xc3\xa4 ja ulkomaailmaan astumista, mutta jo pelk\xc3\xa4t suunnitelmat aiheuttavat selitt\xc3\xa4m\xc3\xa4tt\xc3\xb6mi\xc3\xa4 ja karmeita tapahtumia kyl\xc3\xa4ss\xc3\xa4 (kyl\xc3\xa4l\xc3\xa4iset l\xc3\xb6yt\xc3\xa4v\xc3\xa4t esimerkiksi kuolleita ja nyljettyj\xc3\xa4 el\xc3\xa4imi\xc3\xa4). My\xc3\xb6hemmin selvi\xc3\xa4\xc3\xa4, ett\xc3\xa4 Lucius ja sokea tytt\xc3\xb6, Ivy, ovat ihastuneet toisiinsa. Ivyn yst\xc3\xa4v\xc3\xa4, kehitysvammainen Noah, huomaa t\xc3\xa4m\xc3\xa4n my\xc3\xb6s. Koska h\xc3\xa4n on mit\xc3\xa4 ilmeisemminkin itsekin ihastunut/rakastunut Ivyyn, h\xc3\xa4n k\xc3\xa4y puukottamassa Luciusta useampaan kertaan. Tapahtuman j\xc3\xa4lkeen Ivy katkaisee kaikki suhteensa Noahiin. Hieman my\xc3\xb6hemmin Ivyn is\xc3\xa4 kertoo, ett\xc3\xa4 "mets\xc3\xa4n olennot" ovat pelkki\xc3\xa4 kyl\xc3\xa4l\xc3\xa4isi\xc3\xa4 hirvi\xc3\xb6puvuissa, joita s\xc3\xa4ilytet\xc3\xa4\xc3\xa4n vanhassa vajassa. Ivyn kysyess\xc3\xa4 syyt\xc3\xa4 is\xc3\xa4 vastaa, ettei kyl\xc3\xa4l\xc3\xa4isten n\xc3\xa4in tarvitse el\xc3\xa4\xc3\xa4 sit\xc3\xa4 kamalaa nykyaikaa, jota maailmassa nykyisin elet\xc3\xa4\xc3\xa4n. Ivy l\xc3\xa4htee sokeudestaan huolimatta etsim\xc3\xa4\xc3\xa4n apua ja l\xc3\xa4\xc3\xa4kkeit\xc3\xa4 Luciukselle mets\xc3\xa4n siimeksist\xc3\xa4, ja vaikka h\xc3\xa4n tiet\xc3\xa4\xc3\xa4, ett\xc3\xa4 olennot ovat vain kyl\xc3\xa4l\xc3\xa4isi\xc3\xa4, h\xc3\xa4nest\xc3\xa4 tuntuu, kuin joku seuraisi h\xc3\xa4nt\xc3\xa4. Ja niin seuraakin; Noah on p\xc3\xa4\xc3\xa4ssyt my\xc3\xb6s selville salaisuudesta, pukeutunut hirvi\xc3\xb6pukuun ja seurannut Ivy\xc3\xa4 mets\xc3\xa4\xc3\xa4n. Kesken matkansa kuitenkin Ivy tappaa Noahin vahingossa, koska Noahilla oli hirvi\xc3\xb6puku yll\xc3\xa4\xc3\xa4n. Noah kompastuu, haavoittuu ja kuolee Ivyn ansiosta. Ivy sen sijaan p\xc3\xa4\xc3\xa4see hakemaan apua ulkomaailmasta._NEWLINE_Ohjaaja M. Night Shyamalan tekee elokuvassa cameoroolin.\n_START_SECTION_\nT\xc3\xa4rkeimm\xc3\xa4t hahmot\n_START_PARAGRAPH_\nIvy Elizabeth Walker: Sokea tytt\xc3\xb6. On rakastunut Luciukseen. Lis\xc3\xa4ksi oli Noahin l\xc3\xa4heinen yst\xc3\xa4v\xc3\xa4 siihen asti, kunnes Noah meni puukottamaan Luciusta. T\xc3\xa4m\xc3\xa4n j\xc3\xa4lkeen Ivy katkaisi v\xc3\xa4lins\xc3\xa4 h\xc3\xa4neen._NEWLINE_Lucius Hunt: Nuori mies, joka haluaa parantaa kyl\xc3\xa4n oloja ja astua ulkomaailmaan. Rakastunut Ivyyn._NEWLINE_Noah Percy: Nuori kehitysvammainen mies. Ivyn yst\xc3\xa4v\xc3\xa4, ja my\xc3\xb6skin rakastunut h\xc3\xa4neen. Puukottaa Luciusta, koska on t\xc3\xa4lle kateellinen. Kuolee pukeutuessaan hirvi\xc3\xb6pukuun ja seuratessaan Ivy\xc3\xa4 mets\xc3\xa4\xc3\xa4n, pudotessaan kuoppaan ja haavoituttuaan vakavasti.'